**Rámcová dohoda o poskytnutí služieb**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len **„Obchodný zákonník“**) a podľa zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

(ďalej len **„Dohoda“**)

medzi nasledovnými stranami Dohody

**Objednávateľ:**

Názov: **Slovenská republika zastúpená Ministerstvom dopravy Slovenskej republiky**

Sídlo: Nám. slobody 6, P.O.BOX 100, 810 05 Bratislava

Oprávnený k podpisu: PhDr. Juraj Lovásik, MPH, generálny tajomník služobného úradu
*poverený ministrom dopravy Slovenskej republiky v Organizačnom poriadku Ministerstva dopravy Slovenskej republiky*

Osoba oprávnená na rokovanie
v technických veciach: [•]

E-mailový kontakt: [•]

IČO: 30 416 094

DIČ: 2020799209

Bankové spojenie: Štátna pokladnica

IBAN: SK71 8180 0000 0070 0011 7681

SWFT/BIC: SPSRSKBA

konajúci v postavení centrálnej obstarávacej organizácie podľa § 15 Zákona o verejnom obstarávaní v prospech organizácií štátnej a verejnej správy uvedených v Úvodných ustanoveniach Dohody

(ďalej len **„Objednávateľ“**)

**Poradca č. 1:** [•]

So sídlom: [•]

Zastúpený: [•]

Osoba oprávnená na rokovanie

v technických veciach: [•]

E-mailový kontakt: [•]

IČO: [•]

DIČ: [•]

IČ DPH : [•]

Bankové spojenie: [•]

IBAN: [•]

SWFT/BIC: [•]

Registrácia: [•]

**Poradca č. 2:** [•]

**Poradca č. 3:** [•]

**Poradca č. 4:** [•]

**Poradca č. 5:** [•]

(ďalej len **„Poradca“** alebo „**Poradcovia**“; Objednávateľ a Poradca/Poradcovia spoločne ďalej len ako „**Strany Dohody**“ a jednotlivo „**Strana Dohody**“)

**Úvodné ustanovenia**

1. Strany Dohody uzatvárajú túto Dohodu ako výsledok centrálneho verejného obstarávania na predmet zákazky „*Komplexné poskytovanie poradenských služieb súvisiacich s prípravou a realizáciou PPP projektov pre dopravnú infraštruktúru“*,realizovanej ako nadlimitná zákazka podľa § 66 Zákona o verejnom obstarávaní pre Objednávateľa a pre verejných obstarávateľov podľa § 7 ods. 1 písm. c) Zákona o verejnom obstarávaní, ktorými sú vyššie územné celky podľa § 1 ods. 3 písm. a) až h) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a pre verejných obstarávateľov podľa § 7 ods. 1 písm. b) Zákona o verejnom obstarávaní, ktorými sú všetky mestá a obce uvedené v Zozname obcí, vedenom Ministerstvom vnútra Slovenskej republiky, sekciou verejnej správy (ďalej len „**Samospráva**“).
2. Objednávateľ je podľa § 15 ods. 2 písm. a) Zákona o verejnom obstarávaní v kontexte tejto Dohody centrálnou obstarávacou organizáciou a Samospráva je podľa § 15 ods. 3 písm. d) Zákona o verejnom obstarávaní verejným obstarávateľom oprávneným zadávať zákazky na základe tejto Dohody. Samospráva je oprávnená zadať zákazku za podmienok stanovených v tejto Dohode výlučne na projekt uvedený v článku II ods. 4 a 7 písm. D. tejto Dohody. V prípade zadania zákazky Samosprávou, sa na Samosprávu primerane vzťahujú všetky ustanovenia tejto Dohody ako na Objednávateľa.

**Článok I**

**Predmet Dohody**

1. Predmetom Dohody je úprava práv a povinností Strán Dohody v súvislosti so (i) záväzkom Poradcu zabezpečiť pre Objednávateľa poradenské služby špecifikované v Prílohe č. 1 „*Podrobný opis Predmetu Dohody a technická špecifikácia“* Dohody, ktorá tvorí neoddeliteľnú súčasť Dohody (ďalej len „**Príloha č. 1**“), na základe uzavretej čiastkovej zmluvy a požiadaviek Objednávateľa, v súlade s podmienkami určenými v Dohode a Prílohe č. 1 (ďalej len „**Služba/y**“ alebo „**Predmet Dohody**“) a (ii) zodpovedajúci záväzok Objednávateľa uhradiť za riadne a včas poskytnuté Služby dohodnutú odmenu určenú v článku IV. Dohody, v Prílohe č. 2 Dohody „*Špecifikácia ceny*“ (ďalej len „**Príloha č. 2**“) a v čiastkovej zmluve.
2. Poradca sa na základe Dohody zaväzuje poskytnúť pre Objednávateľa Služby riadne a včas. Predmet Dohody bude Poradca realizovať vo svojom mene a na vlastnú zodpovednosť, a to technickým vybavením, ktoré má k dispozícii.

**Článok II**

**Doba, miesto a spôsob poskytovania Služieb**

1. Táto Dohoda sa uzatvára na dobu určitú, a to na 48 (štyridsaťosem) mesiacov odo dňa nadobudnutia jej účinnosti alebo do poskytnutia maximálneho rozsahu Služieb podľa tohto článku Dohody podľa toho, ktorá z týchto skutočností nastane skôr.
2. Miestom poskytnutia Služieb je sídlo Objednávateľa, ktoré uviedol v Čiastkovej zmluve uzatvorenej podľa článku III. tejto Dohody.
3. Dohoda sa bude plniť prostredníctvom čiastkovej zmluvy, ktorá sa uzatvára na Objednávateľom určený PPP projekt, uvedený v Prílohe č. 1(ďalej len „**Čiastková zmluva**“). Čiastková zmluva sa bude uzatvárať oddelene na Služby uvedené v Prílohe č. 1 v časti (I) , teda na Služby pre projektový zámer jednotlivých druhov poradenstva uvedené (ďalej len „**Služby pre projektový zámer**“) a na Služby uvedené v Prílohe č. 1 v časti (II), teda na Služby pre obstaranie projektu jednotlivých druhov poradenstva uvedené v Prílohe č. 1 (ďalej len „**Služby pre obstaranie projektu**“). V Čiastkovej zmluve bude určený maximálny rozsah Služieb na uzatvárané obdobie, uvedený v odsekoch 4 a 5 tohto článku Dohody. Plnenie predmetu Dohody bude v prípade Služieb pre projektový zámer 6 (šesť) mesiacov a v prípade Služieb pre obstaranie projektu 48 (štyridsaťosem) mesiacov odo dňa nadobudnutia účinnosti príslušnej Čiastkovej zmluvy. Vzor Čiastkovej zmluvy tvorí Prílohu č. 6 Dohody. Ustanovenia Čiastkovej zmluvy nesmú byť v rozpore s touto Dohodou. Účinnosťou tejto Dohody nevznikne Poradcovi nárok na uzatvorenie Čiastkovej zmluvy. Uzatvorenie Čiastkovej zmluvy bude výsledkom verejného obstarávania podľa § 83 ods. 5 písm. b) Zákona o verejnom obstarávaní, ako je uvedené v článku III Dohody.
4. Maximálny rozsah Služieb v Čiastkovej zmluve pre jednotlivé Objednávateľom určené PPP projekty je v osobohodinách nasledujúci:
5. Rýchlostná cesta R4 Kapušany – Lipníky – Giraltovce – Stročín – Svidník, juh – štátna hranica SR/PR:
6. Služby pre projektový zámer: nebude sa uzatvárať Čiastková zmluva
7. Služby pre obstaranie projektu: 29 900 hodín
8. Diaľnica D4 Bratislava – Rača – Záhorská Bystrica (Tunel Karpaty):
9. Služby pre projektový zámer: nebude sa uzatvárať Čiastková zmluva
10. Služby pre obstaranie projektu: 32 890 hodín
11. Bližšie neurčená železničná trať:
12. Služby pre projektový zámer: 491 hodín
13. Služby pre obstaranie projektu: 32 890 hodín
14. Oprava a rekonštrukcia vybraných mostov na cestách II. a III. triedy:
15. Služby pre projektový zámer: 446 hodín
16. Služby pre obstaranie projektu: 29 900 hodín
17. Diaľnica D1 Blatné – Trnava, rozšírenie na 6 pruh vrátane D1 Triblavina - Senec alebo alternatívne rýchlostná cesta R1 Most pri Bratislave – Vlčkovce:
18. Služby pre projektový zámer: 446 hodín
19. Služby pre obstaranie projektu: 29 900 hodín
20. Rýchlostná cesta R7 Holice – Lučenec:
21. Služby pre projektový zámer: 446 hodín
22. Služby pre obstaranie projektu: nebude sa uzatvárať Čiastková zmluva
23. Objednávateľ si vyhradzuje právo zmeniť jeden z PPP projektov uvedených v odseku 4 tohto článku Dohody s výnimkou PPP projektu uvedeného v písm. D., za iný PPP projekt dopravnej infraštruktúry, pričom maximálny rozsah Služieb v Čiastkovej zmluve pre takýto náhradný PPP projekt, je (i) Služby pre projektový zámer: 446 hodín a (ii) Služby pre obstaranie projektu: 29 900 hodín, pričom takouto zmenou nesmie dôjsť k prekročeniu celkového rozsahu hodín za predmet Dohody uvedený v odseku 4. tohto článku (vynímajúc PPP projekt v písm. D., ktorý nemôže byť predmetom zmeny), teda (i) Služby pre Projektový zámer: 1 383 hodín a pre (ii) Služby pre obstaranie projektu: 125 580 hodín.
24. Poradca sa v Čiastkovej zmluve zaviaže poskytnúť Služby v rámci maximálneho rozsahu Služieb, uvedeného v odsekoch 4a 5 tohto článku Dohody tak, aby bol dosiahnutý cieľ Služieb, ktorým je v prípade Služieb pre projektový zámer riadne dodanie projektového zámeru a v prípade Služieb pre obstaranie projektu dosiahnutie účinnosti koncesnej zmluvy projektu. V prípade, že Poradca nebude schopný splniť tento svoj záväzok, je povinný uhradiť Objednávateľovi zmluvnú pokutu vo výške 20 (dvadsať) % z ceny Služieb podľa uzatvorenej Čiastkovej zmluvy, ibaže by Poradca preukázal, že nedosiahnutie cieľa Služieb, uvedeného v tomto odseku Dohody, bolo spôsobené okolnosťou vylučujúcou jeho zodpovednosť (§ 374 a 375 Obchodného zákonníka).
25. Strany Dohody si v Čiastkovej zmluve môžu upraviť uplatnenie opcie na poskytnutie ďalších Služieb nad rámec maximálneho rozsahu Služieb, uvedeného v odsekoch 4 a 5 tohto článku Dohody, vo výške 20 (dvadsať) % z maximálneho rozsahu Služieb pre jednotlivý PPP projekt, uvedeného v odsekoch 4 a 5 tohto článku Dohody. Opcia bude môcť byť využitá iba v prípadoch nepredvídateľnej zvýšenej náročnosti poskytovania Služieb (najmä, nie však výlučne v prípade nepredvídateľnej zmeny legislatívy, nepredpokladanej zvýšenej technickej náročnosti projektu, nepredpokladaného zväčšenia rozsahu projektu, neočakávaných komplikácií pri verejnom obstarávaní projektu, nepredpokladanej zložitosti získania financovania projektu atď.). O tom, či vzniknutá situácia spĺňa požiadavky tohto odseku Dohody na využitie opcie, budú Strany Dohody rokovať v dobrej viere s cieľom realizovať daný PPP projekt. Pre vylúčenie pochybností platí, že využitie opcie nie je možné na zmiernenie a/alebo zamedzenie následkov porušenia záväzku Poradcu, uvedeného v odseku 6 tohto článku Dohody a uzatvorením Čiastkovej zmluvy Poradcovi nevzniká nárok na uplatnenie opcie. Maximálny rozsah Služieb v Čiastkovej zmluve v prípade uplatnenia opcie je pre jednotlivé Objednávateľom určené PPP projekty podľa tohto odseku Dohody nasledujúci:
26. Rýchlostná cesta R4 Kapušany – Lipníky – Giraltovce – Stročín – Svidník, juh – štátna hranica SR/PR:
27. Služby pre projektový zámer: nebude sa uzatvárať Čiastková zmluva
28. Služby pre obstaranie projektu: 35 880 hodín
29. Diaľnica D4 Bratislava – Rača – Záhorská Bystrica (Tunel Karpaty):
30. Služby pre projektový zámer: nebude sa uzatvárať Čiastková zmluva
31. Služby pre obstaranie projektu: 39 468 hodín
32. Bližšie neurčená železničná trať:
33. Služby pre projektový zámer: 589 hodín
34. Služby pre obstaranie projektu: 39 468 hodín
35. Oprava a rekonštrukcia vybraných mostov na cestách II. a III. triedy:
36. Služby pre projektový zámer: 535 hodín
37. Služby pre obstaranie projektu: 35 880 hodín
38. Diaľnica D1 Blatné – Trnava, rozšírenie na 6 pruh vrátane D1 Triblavina - Senec alebo alternatívne rýchlostná cesta R1 Most pri Bratislave – Vlčkovce:
39. Služby pre projektový zámer: 535 hodín
40. Služby pre obstaranie projektu: 35 880 hodín
41. Rýchlostná cesta R7 Holice – Lučenec:
42. Služby pre projektový zámer: 535 hodín
43. Služby pre obstaranie projektu: nebude sa uzatvárať Čiastková zmluva
44. V prípade zmeny jedného z PPP projektov podľa odseku 5 tohto článku Dohody uvedených v odseku 4 tohto článku Dohody za iný PPP projekt dopravnej infraštruktúry s výnimkou PPP projektu uvedeného v písm. D., maximálny rozsah Služieb v Čiastkovej zmluve vrátane využitia opcie pre takýto náhradný PPP projekt je: (i) Služby pre projektový zámer: 535 hodín a (ii) Služby pre obstaranie projektu: 35 880 hodín, pričom takouto zmenou nesmie dôjsť k prekročeniu celkového rozsahu hodín za predmet Dohody vrátane využitia opcie uvedený v odseku 7. tohto článku (vynímajúc PPP projekt v písm. D., ktorý nemôže byť predmetom zmeny), teda (i) Služby pre Projektový zámer: 1659 hodín a pre (ii) Služby pre obstaranie projektu: 150 696 hodín.
45. Poradca sa zaväzuje poskytnúť Služby v lehote a v rozsahu stanovenom v tejto Dohode a/alebo v Čiastkovej zmluve.
46. Poradca je povinný poskytnúť Službu riadne a včas, na mieste určenom podľa Dohody a/alebo Čiastkovej zmluvy. Služba je poskytnutá riadne a včas, ak spĺňa všetky požiadavky podľa Dohody, Čiastkovej zmluvy a/alebo pokynov Objednávateľa. Služba musí byť poskytnutá odborne, v náležitej kvalite a bez chýb, ktoré by mohli mať za následok vznik škody na strane Objednávateľa alebo tretej osoby.
47. Poradca bude poskytovať Služby najmä v písomnej forme.
48. Objednávateľ je oprávnený kedykoľvek počas plnenia Služieb/Služby písomne zrušiť požiadavku na poskytnutie jednotlivej Služby, a to i bez uvedenia dôvodu. Poradca je povinný na základe takéhoto zrušenia plnenia ukončiť poskytovanie jednotlivej Služby. Za už riadne poskytnutú časť jednotlivej Služby patrí Poradcovi pomerná časť odmeny. Pokiaľ predmetom Služby je písomný výstup, tento hoci aj v nedokončenej podobe Poradca odovzdá Objednávateľovi.
49. Riadne a včasné poskytnutie a prevzatie Služby potvrdia osoby oprávnené na rokovania
v technických veciach, uvedené v záhlaví Dohody podpísaním preberacieho protokolu (ďalej len „**Preberací protokol**“). Preberací protokol vypracuje Poradca a obsahom Preberacieho protokolu bude súpis poskytnutých Služieb s dátumom ich poskytnutia Poradcom a dátumom ich prevzatia Objednávateľom.
50. Ak Služby neboli poskytnuté riadne a/alebo včas (s odbornou starostlivosťou a podľa pokynov Objednávateľa), nie je Objednávateľ povinný podpísať Preberací protokol. V takom prípade predloží Objednávateľ Poradcovi do 5 (piatich) pracovných dní odo dňa odmietnutia podpisu Preberacieho protokolu svoje písomné pripomienky. Poradca je povinný bez zbytočného odkladu zabezpečiť nápravu, teda poskytnúť Objednávateľovi Službu riadne a včas v súlade s pripomienkami vznesenými zo strany Objednávateľa, resp. je povinný písomne zdôvodniť neodôvodnenosť pripomienok Objednávateľa. Pripomienkou Objednávateľa podľa predchádzajúcej vety sa rozumie pripomienka k vecnej (kvalitatívnej) stránke Predmetu Dohody. V prípade, ak Objednávateľ vráti Poradcovi na prepracovanie poskytnutú Službu, ktorá nebola poskytnutá riadne tretíkrát, nie je Objednávateľ povinný Poradcovi zaplatiť odmenu za takúto jednotlivú Službu. Ak vzhľadom na povahu a spôsob poskytnutia Služieb nie je možné ich prepracovanie, pričom z pripomienok Objednávateľa je zrejmé, že neboli poskytnuté riadne a/alebo včas, nie je Objednávateľ povinný za takto poskytnuté Služby zaplatiť odmenu.

**Článok III**

**Postup uzatvorenia Čiastkovej zmluvy**

1. Dohoda sa realizuje prostredníctvom uzatvárania Čiastkových zmlúv podľa článku II Dohody. Objednávateľ je oprávnený na základe Dohody uzatvárať Čiastkové zmluvy s Poradcom v zmysle osobitných dojednaní s Objednávateľom.
2. Poradcovia sa zaväzujú zúčastniť sa v súlade s § 83 ods. 5 písm. b) Zákona o verejnom obstarávaní opätovného otvorenia súťaže, v ktorej bude Objednávateľ vyberať z Poradcov jedného, s ktorým pre konkrétny PPP projekt uzavrie Čiastkovú zmluvu. V prípade, ak sa ten istý Poradca nezúčastní 3 (troch) po sebe nasledujúcich opätovných otvorení súťaží, je povinný zaplatiť Objednávateľovi zmluvnú pokutu vo výške 30 000 eur (tridsaťtisíc eur), a to do 3 (troch) pracovných dní odo dňa doručenia písomnej výzvy Objednávateľa Poradcovi na zaplatenie zmluvnej pokuty. Zmluvná pokuta podľa predchádzajúcej vety môže byť v prípade opakovaného porušenia povinnosti uložená opakovane. Poradca berie na vedomie, že nezúčastnenie sa celkovo 3 otvorení súťaže sa považuje za podstatné porušenie Dohody, ktoré zakladá Objednávateľovi právo odstúpiť od Dohody s daným konkrétnym Poradcom.
3. Objednávateľ sa zaväzuje za podmienok stanovených v Dohode a výzvou na predloženie ponuky (ďalej len „**Výzva**“) uzatvoriť v súlade s § 83 Zákona o verejnom obstarávaní po výbere na základe opätovného otvorenia súťaže s vybraným Poradcom Čiastkovú zmluvu, na základe ktorej bude vybraný Poradca povinný poskytovať Služby Objednávateľovi.
4. Podrobný postup pri opätovnom otvorení súťaže podľa § 83 ods. 5 písm. b) Zákona o verejnom obstarávaní bude uvedený vo Výzve, ktorú zašle Objednávateľ všetkým Poradcom. Výzve bude predchádzať písomná konzultácia s Poradcami o požadovanej špecifikácii, lehote a  mieste dodania. Výzva bude obsahovať špecifikáciu Služieb, ktoré sa majú súťažiť, miesto dodania, požadované dodacie termíny,  lehotu, v ktorej musia Poradcovia predložiť svoje ponuky, informáciu o tom, či sa použije elektronická aukcia a dôležité informácie týkajúce sa priebehu elektronickej aukcie podľa § 54 Zákona o verejnom obstarávaní.
5. Výzvu v súlade s § 83 ods. 5 písm. b) Zákona o verejnom obstarávaní predloží Objednávateľ Poradcom písomne prostredníctvom informačného systému používaného Objednávateľom na komunikáciu vo verejnom obstarávaní, spolu s návrhom Čiastkovej zmluvy. Výzva musí obsahovať najmä špecifikáciu predmetu čiastkovej zákazky, lehotu a miesto plnenia čiastkovej zákazky, určenie Objednávateľa Čiastkovej zmluvy, s ktorým sa Čiastková zmluva uzatvorí, a termín, do ktorého musí Poradca predložiť svoju ponuku.
6. Ceny Služieb ponúknuté Poradcom v predloženej ponuke v rámci konkrétneho zadania čiastkovej zákazky v opätovnom otvorení súťaže podľa tohto článku Dohody musia byť zhodné alebo nižšie ako maximálne ceny Služieb, ktoré boli predložené jednotlivými Poradcami vo verejnom obstarávaní, ktorého výsledkom bolo uzatvorenie Dohody.
7. V ponukách Poradcov musia byť dodržané požadované špecifikácie Služieb podľa Výzvy.
8. Kritériom na vyhodnotenie ponúk v opätovnom otvorení súťaže podľa § 83 ods. 5 písm. b) Zákona o verejnom obstarávaní bude najnižšia celková cena Služieb. Objednávateľ použije pri opätovnom otváraní súťaže elektronickú aukciu podľa § 54 Zákona o verejnom obstarávaní. V takom prípade bude po úvodnom úplnom vyhodnotení ponúk (podľa kritérií na vyhodnotenie ponúk v opätovnom otvorení súťaže podľa § 83 ods. 5 písm. b) Zákona o verejnom obstarávaní) Objednávateľ pokračovať v opätovnom otvorení súťaže elektronickou aukciou. Na účasť v elektronickej aukcii budú vyzvaní všetci Poradcovia, ktorých ponuky spĺňajú určené podmienky, teda ich ponuky neboli vylúčené a boli vyhodnotené v opätovnom otvorení súťaže podľa § 83 ods. 5 písm. b) Zákona o verejnom obstarávaní. Predmetom aukcie budú jednotkové ceny Služieb, ktoré sú predmetom konkrétnej čiastkovej zákazky. Úspešným Poradcom sa stane ten, ktorého ponuka bude vyhodnotená elektronickou aukciou a jej automatizovaným vyhodnotením ako ponuka s celkovou najnižšou cenou s poradím na prvom mieste. Poradie ostatných uchádzačov na druhom mieste a ďalších miestach sa stanoví elektronickou aukciou a jej automatizovaným vyhodnotením.
9. Objednávateľ oznámi všetkým Poradcom ako uchádzačom o realizáciu čiastkovej zákazky výsledok vyhodnotenia ponúk a úspešnému uchádzačovi oznámi, že jeho ponuka bola úspešná a vyzve ho na poskytnutie súčinnosti potrebnej na uzatvorenie Čiastkovej zmluvy.
10. Vzor Čiastkovej zmluvy je uvedený v Prílohe č. 6 Dohody, ktorá je jej neoddeliteľnou súčasťou. Poradca berie na vedomie, že vzhľadom na rozsah verejných obstarávateľov uvedených v bode 1 Úvodných ustanovení tejto Dohody môžu byť Čiastkové zmluvy upravené odlišne od Dohody, najmä nie však výlučne identifikačné údaje, fakturačné údaje, dojednania týkajúce sa miesta, lehoty, spôsobu dodania Predmetu Dohody a spôsobu uplatnenia záruky a pod.
11. V prípade, ak úspešný Poradca v rozpore s Dohodou neposkytne súčinnosť potrebnú na uzatvorenie Čiastkovej zmluvy alebo bezdôvodne odmietne uzatvoriť Čiastkovú zmluvu, jedná sa o podstatné porušenie podmienok Dohody, ktoré oprávňuje Objednávateľa okamžite odstúpiť od Dohody voči konkrétnemu Poradcovi. Uvedené nemá vplyv na nárok na uplatnenie náhrady škody, ktorá Objednávateľovi vznikla v príčinnej súvislosti s neposkytnutím potrebnej súčinnosti alebo bezdôvodným odmietnutím uzavrieť Čiastkovú zmluvu. Objednávateľ má v takom prípade právo uzatvoriť Čiastkovú zmluvu s uchádzačom o čiastkovú zákazku , ktorý sa v čiastkovej zákazke umiestnil na ďalšom mieste v poradí.

**Článok IV**

**Cena a platobné podmienky**

1. Cena za Predmet Dohody je dohodnutá Stranami Dohody v súlade so zákonom NR SR č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. Súčet cien za Predmet Dohody v rámci jednotlivých Čiastkových zmlúv nesmie presiahnuť sumu 38 782 352,14 eur (tridsaťosem miliónov sedemstoosemdesiatdva tisíc tristopäťdesiatdva eur a štrnásť centov) bez DPH, 47 702 293,13 eur s DPH (štyridsaťsedem miliónov sedemstodva tisíc dvestodeväťdesiattri eur a trinásť centov), čo predstavuje maximálny finančný rámec Dohody.
2. Cena za Predmet Dohody je dohodnutá Stranami Dohody ako súčet súm dohodnutých stranami Dohody v jednotlivých Čiastkových zmluvách ako odmena za Služby stanovená ako sadzba za osobohodiny v štruktúre uvedenej v špecifikácii odmeny v Prílohe č. 2.
3. Cena za Predmet Dohody podľa odseku 2 tohto článku Dohody je cenou maximálnou, ktorú nie je možné počas doby účinnosti Dohody a jednotlivých  Čiastkových zmlúv prekročiť a zahŕňa všetky náklady Poradcu súvisiace s poskytnutím Predmetu Dohody v mieste poskytnutia, vrátane nákladov na spotrebný materiál, ubytovanie, služby prekladateľov (ak budú potrebné) a dopravu.
4. Poradca nemá nárok na vyčerpanie celej výšky celkovej ceny za Predmet Dohody uvedenej v Dohode a/alebo stanovenej v Čiastkovej zmluve.
5. Poradca je povinný písomne informovať Objednávateľa o vystavení faktúry za Predmet Dohody týkajúci sa odmien za poskytnuté Služby, ktorou dosiahne 90 (deväťdesiat) % celkovej ceny za Predmet Dohody uvedenej v Dohode a/alebo stanovenej v Čiastkovej zmluve, bez zbytočného odkladu po tom, ako nastane táto skutočnosť.
6. Objednávateľ na poskytnutie Predmetu Dohody neposkytuje preddavky ani zálohové platby.
7. Objednávateľ sa zaväzuje platiť Poradcovi na základe ním vystavenej faktúry mesačnú odmenu za poskytovanie Služieb vo výške zodpovedajúcej počtu hodín za poskytnuté jednotlivé Služby v príslušnom kalendárnom mesiaci, ktoré budú protokolárne prevzaté Objednávateľom na základe Preberacieho protokolu. Prílohou faktúry musí byť Preberací protokol, ktorý musí obsahovať súpis jednotlivých Služieb poskytnutých v príslušnom kalendárnom mesiaci (s uvedením príslušného počtu hodín, výšky odmeny a údajmi v rozsahu meno a priezvisko osoby, ktorá v mene  Poradcu jednotlivú Službu poskytla), ktoré Objednávateľ protokolárne prevzal.
8. Právo na zaplatenie ceny za poskytnuté Služby vznikne Poradcovi po protokolárnom potvrdení riadneho poskytnutia Služieb Objednávateľom v súlade s odsekom 12 článku II Dohody na základe ním vystavenej faktúry. Neoddeliteľnou prílohou faktúry musí byť obidvomi Stranami Dohody podpísaný Preberací protokol podľa odseku 12 článku II Dohody.
9. Faktúra musí obsahovať všetky náležitosti stanovené príslušnými právnymi predpismi a označenie príslušnej Čiastkovej zmluvy. V prípade, že faktúra nebude obsahovať predpísané náležitosti, resp. budú v nej uvedené nesprávne, alebo neúplné údaje, je Objednávateľ oprávnený túto faktúru vrátiť pred jej splatnosťou. V prípade opravenej alebo novej faktúry plynie nová 30 (tridsať) dňová lehota splatnosti od jej doručenia Objednávateľovi.
10. V prípade zmeny zákonnej sadzby DPH sa cena za Predmet Dohody vrátane ceny uvedenej v Čiastkových zmluvách mení v rozsahu zmeny zákonnej sadzby DPH.
11. Splatnosť faktúry je 30 (tridsať) dní odo dňa jej doručenia na adresu Objednávateľa.
12. Úhrada faktúry sa realizuje bezhotovostne prevodom na bankový účet konkrétneho Poradcu uvedený v záhlaví Čiastkovej zmluvy.

**Článok V**

**Práva a povinnosti Strán Dohody a záruka**

1. Objednávateľ je povinný poskytnúť Poradcovi potrebnú súčinnosť pri plnení Predmetu Dohody, najmä poskytnúť Poradcovi na požiadanie všetky podklady, ktoré sú podľa Poradcu nevyhnutné pri plnení Predmetu Dohody. Objednávateľ zodpovedá za správnosť a úplnosť ním poskytnutých podkladov.
2. Objednávateľ je oprávnený počas plnenia Predmetu Dohody upresňovať svoje požiadavky na Služby a na ich kritériá, avšak len v rámci podmienok uvedených v Dohode a Čiastkovej zmluve.
3. Objednávateľ má právo informovať sa o priebežnom stave plnenia Predmetu Dohody, resp. kontrolovať realizáciu Predmetu Dohody a následne reklamovať to, čo nie je v súlade s Dohodou.
4. Objednávateľ sa zaväzuje zaplatiť Poradcovi za Predmet Dohody dohodnutú cenu v súlade s podmienkami Dohody.
5. Poradca je povinný splniť Predmet Dohody riadne a včas. Služba je poskytnutá riadne, ak spĺňa všetky požiadavky podľa Dohody, Čiastkovej zmluvy a podľa pokynov Objednávateľa a zodpovedá Predmetu Dohody. Služba musí byť poskytnutá v kvalite stanovenej Objednávateľom, s odbornou starostlivosťou, v súlade s právnymi predpismi a bez vád, ktoré by mohli mať za následok vznik škody alebo inej ujmy na strane Objednávateľa alebo tretej osoby. Poradca je povinný poskytnúť Službu v dohodnutej lehote.
6. Poradca je povinný včas písomne oznámiť Objednávateľovi, akú súčinnosť, podklady, informácie bude potrebovať od Objednávateľa. Zároveň je povinný ho upozorniť na nevhodné požiadavky počas poskytovania Služby. S poskytnutými podkladmi je Poradca oprávnený nakladať výlučne na účely plnenia Predmetu Dohody; nesmie ich sprístupniť tretím osobám, a to ani po zániku/zrušení Dohody. V prípade porušenia povinnosti podľa predchádzajúcej vety je Poradca povinný uhradiť Objednávateľovi zmluvnú pokutu vo výške 250 000 eur (dvestopäťdesiattisíc eur), a to aj opakovane.
7. Poradca má povinnosť byť zapísaný v registri partnerov verejného sektora, podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon č. 315/2016 Z. z**.“) počas celej doby trvania Dohody a Čiastkovej zmluvy. Nesplnenie tejto povinnosti podľa § 19 ods. 3 Zákona o verejnom obstarávaní môže mať za následok odstúpenie od Dohody zo strany Objednávateľa. Predmetná povinnosť sa vzťahuje aj na všetkých subdodávateľov Poradcu.
8. Ak Objednávateľ zistí, že v registri partnerov verejného sektora nie je zapísané overenie identifikácie konečného užívateľa výhod k 31. decembru kalendárneho roka alebo ak v registri nie je zapísaná oprávnená osoba dlhšie ako 30 (tridsať) dní, bezodkladne informuje Poradcu, že nenastane plnenie z Dohody. Poradca je za porušenie povinnosti ustanovenej v tomto odseku Dohody povinný uhradiť Objednávateľovi zmluvnú pokutu vo výške 50 000 eur (päťdesiattisíc eur), a to aj opakovane.
9. Prevzatím Služby nie je dotknutá zodpovednosť Poradcu za poskytnutú Službu podľa príslušných platných a účinných všeobecne záväzných právnych predpisov.
10. Ak dôjde k zmene Dohody podľa § 18 ods. 8 Zákona o verejnom obstarávaní, povinnosti vyplývajúce z odseku 7 tohto článku Dohody sa vzťahujú aj na nového Poradcu.
11. Poradca sa zaväzuje bezodkladne písomne informovať Objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne plnenie Predmetu Dohody. V prípade porušenia tejto povinnosti je Poradca povinný uhradiť Objednávateľovi zmluvnú pokutu vo výške 10 000 eur (desaťtisíc eur), a to aj opakovane.
12. Ak Poradca poskytne Predmet Dohody podľa Prílohy č. 1 Dohody subdodávateľmi, je povinný na požiadanie Objednávateľa predložiť mu všetky zmluvy uzatvorené so subdodávateľmi týkajúce sa Predmetu Dohody. V prípade porušenia tejto povinnosti je Poradca povinný uhradiť Objednávateľovi zmluvnú pokutu vo výške 5 000 eur (päťtisíc eur), a to aj opakovane.
13. Ak poskytnutá Služba nebude v požadovanej kvalite, pričom táto vada plnenia bude zistená do 30 (tridsiatich) dní po podpísaní Preberacieho protokolu, Objednávateľ bez zbytočného odkladu po zistení tejto vady uplatní písomnú reklamáciu, ku ktorej je Poradca povinný písomne sa vyjadriť najneskôr do 3 (troch) pracovných dní odo dňa jej doručenia. Ak sa v tejto lehote Poradca k reklamácii nevyjadrí, má sa za to, že s opodstatnenosťou reklamácie súhlasí. Oprávnené reklamované vadné plnenie je Poradca povinný bezplatne odstrániť najneskôr do 7 (sedem) pracovných dní, ak sa Strany Dohody v konkrétnom prípade s prihliadnutím na vady Predmetu Dohody nedohodnú na inej lehote.
14. Poradca zodpovedá za všetky škody spôsobené jeho konaním pri plnení Predmetu Dohody, vrátane škôd preukázateľne spôsobených na životnom prostredí a škôd, ktoré vznikli na jeho majetku a zdraví jeho zamestnancov, ako aj na majetku a zdraví tretích osôb nachádzajúcich sa oprávnene v priestoroch Objednávateľa dohodnutých na plnenie Predmetu Dohody. V prípade spôsobenia poškodenia majetku, je Poradca povinný zabezpečiť bez zbytočného odkladu jeho opravu alebo nahradiť škodu takto spôsobenú.
15. Poradca v plnom rozsahu zodpovedá za bezpečnosť a ochranu zdravia vlastných zamestnancov a všetkých osôb, ktoré sa s jeho vedomím a oprávnene zdržujú v priestoroch vykonávania Predmetu Dohody podľa platných a účinných právnych predpisov. Poradca je povinný pre všetky osoby vykonávajúce práce na Predmete Dohody zabezpečiť školenie z BOZP, bezpečnostné úkony, opatrenia a podmienky počas realizácie Služieb tak, ako vyplývajú z požiadaviek pre výkon podľa platných predpisov na ochranu a bezpečnosť zdravia pri práci. Poradca má povinnosť dodržiavať najmä: zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, nariadenie vlády Slovenskej republiky č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadenie vlády Slovenskej republiky č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov v znení nariadenia vlády Slovenskej republiky č. 400/2021 Z. z.
16. Poradca je povinný kontrolovať, či jeho zamestnanci nie sú v pracovnom čase pod vplyvom alkoholu, omamných alebo psychotropných látok, či dodržiavajú zákaz fajčenia v priestoroch Objednávateľa, riadne používanie osobných ochranných prostriedkov, ochranných zariadení a ochranných opatrení, ak sa tieto vyžadujú.
17. Strany Dohody sa dohodli, že sa budú navzájom informovať o všetkých záležitostiach, ktoré súvisia s plnením Predmetu Dohody.
18. Poradca sa zaväzuje, že Služby budú poskytovať aj experti, ktorými Poradca preukazoval splnenie podmienok účasti určených Objednávateľom vo verejnom obstarávaní podľa § 34 ods. 1 písm. g) Zákona o verejnom obstarávaní a ktorí podmienky účasti splnili, a to počas doby trvania Dohody a Čiastkovej zmluvy. Poradca sa zaväzuje, že na plnenie Predmetu Dohody bude mať k dispozícii minimálne taký počet expertov, aby mohol splniť svoj záväzok podľa odseku 6 článku II Dohody, uvedený v Čiastkovej zmluve. V prípade potreby zmeny expertov, ktorými Poradca preukazoval splnenie podmienok účasti, za nových expertov, sú tieto osoby povinné spĺňať minimálne požiadavky podľa § 34 ods. 1 písm. g) Zákona o verejnom obstarávaní stanovené Objednávateľom v rámci podmienok účasti vo verejnom obstarávaní (ďalej len „**Minimálne požiadavky na experta**“), čo musí Poradca preukázať Objednávateľovi. Oznámenie o zmene experta Poradca predloží Objednávateľovi v písomnej forme spolu s dokladmi preukazujúcimi splnenie Minimálnych požiadaviek na experta najneskôr do 10 (desiatich) pracovných dní pred ich nástupom na výkon činností podľa Dohody. Zmena expertov je podmienená písomným súhlasom Objednávateľa, ktorý nesmie byť odopretý bez závažného dôvodu. V prípade neudelenia súhlasu zo strany Objednávateľa je Poradca povinný bezodkladne, najneskôr do 10 (desiatich) pracovných dní odo dňa neudelenia súhlasu Objednávateľa, predložiť Objednávateľovi návrh iného experta spolu s dokladmi preukazujúcimi splnenie predmetných Minimálnych požiadaviek na experta. V prípade, ak dôjde k zmene experta bez súhlasu Objednávateľa, bude sa to považovať za podstatné porušenie Dohody a Objednávateľ bude oprávnený od Dohody odstúpiť. Nezávisle na tom, v prípade porušenia povinnosti podľa tohto odseku je Poradca povinný uhradiť Objednávateľovi zmluvnú pokutu vo výške 10 000 eur (desaťtisíc eur) za každé jednotlivé porušenie, a to aj opakovane.
19. Poradca bude plniť Predmet Dohody expertami v nasledujúcom zložení:
20. Právne poradenstvo budú vykonávať experti v kategóriách
21. vedúci expert právneho tímu,
22. expert na PPP,
23. expert na verejné obstarávanie.
24. Technické poradenstvo budú vykonávať experti v kategóriách
25. vedúci expert technického tímu,
26. expert na PPP.
27. Finančné poradenstvo budú vykonávať experti v kategóriách
28. vedúci expert finančného tímu,
29. expert na PPP.

Zoznam expertov Poradcu s uvedením mena a priezviska, ktorí budú plniť Predmet Dohody, tvorí Prílohu č. 3 Dohody. Objednávateľ je oprávnený písomne odmietnuť poskytovanie Služieb konkrétnym expertom zo závažného dôvodu, najmä ale nie len, ak by bol expert právoplatne odsúdený za úmyselný trestný čin, alebo by bol preukázateľne v konflikte záujmov vo vzťahu k plneniu Predmetu Dohody. V takomto prípade je Poradca povinný zabezpečiť poskytovanie Služieb v danej kategórii iným expertom, a to za podmienok uvedených v odseku 18 tohto článku Dohody.

1. V prípade, že o účasť vo verejnom obstarávaní na koncesionára Objednávateľom určeného PPP projektu prejavia záujem aj hospodárske subjekty zo zahraničia a komunikácia v rámci poskytovania Služieb bude prebiehať aj v anglickom jazyku, je Poradca povinný podľa potreby zabezpečiť si tlmočníka na vlastné náklady.

**Článok VI**

**Subdodávatelia a pravidlá pre zmenu subdodávateľov**

1. V prípade, že Poradca poskytne Služby podľa Prílohy č. 1 počas trvania Dohody a Čiastkovej zmluvy subdodávateľmi, uvedie ich v zozname subdodávateľov Poradcu, ktorý tvorí Prílohu č. 4 Dohody. Ak bude mať počas plnenia Dohody a Čiastkovej zmluvy Poradca záujem uzavrieť zmluvu so subdodávateľom, je povinný rešpektovať nasledovné podmienky:
	1. Každý subdodávateľ musí spĺňať podmienky týkajúce sa osobného postavenia podľa § 32 ods. 1 prípadne aj § 34 ods. 1 písm. g) Zákona o verejnom obstarávaní a nesmú u neho existovať dôvody na vylúčenie podľa § 40 ods. 7 a 8 Zákona o verejnom obstarávaní. Oprávnenie poskytovať Službu preukazuje k tej časti Predmetu Dohody, ktorú má plniť, t. j. musí preukázať, že je oprávnený poskytovať Službu, zodpovedajúcu Predmetu Dohody; ak to nepreukáže, Objednávateľ môže odstúpiť od Dohody.
	2. V prípade, ak sú splnené podmienky podľa § 2 Zákona č. 315/2016 Z. z., subdodávateľ má povinnosť byť zapísaný v registri partnerov verejného sektora. Nesplnenie tejto povinnosti alebo výmaz subdodávateľa z registra partnerov verejného sektora môže mať za následok odstúpenie od Dohody podľa § 19 ods. 3 Zákona o verejnom obstarávaní.
	3. Každý subdodávateľ musí byť schopný realizovať príslušnú časť Predmetu Dohody s odbornou starostlivosťou v súlade s právnymi predpismi, technickými predpismi a inými všeobecne záväznými predpismi a normami a bez vád, ktoré by mohli mať za následok vznik škody alebo inej ujmy na strane Objednávateľa alebo tretej osoby a v rovnakej kvalite ako Poradca. Identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodeniaspolu s dokladmi preukazujúcimi splnenie podmienok účasti podľa § 32 ods. 1 prípadne aj § 34 ods. 1 písm. g) Zákona o verejnom obstarávaní musí Poradca predložiť Objednávateľovi najneskôr 3 (tri) pracovné dni pred začatím plnenia plánovanej subdodávky subdodávateľom. Objednávateľ má právo odmietnuť podiel na realizácii plnenia Predmetu Dohody subdodávateľom, ak nie sú splnené podmienky uvedené v odseku 1 tohto článku Dohody.
2. Objednávateľ má právo odmietnuť podiel na realizácii plnenia Predmetu Dohody subdodávateľom, ak nie sú splnené podmienky uvedené v tomto článku Dohody. Ak Poradca opakovane navrhne subdodávateľa, ktorý nespĺňa povinnosti uvedené v tomto článku, má Objednávateľ právo odstúpiť od Dohody.
3. K zmene subdodávateľa môže dôjsť len na základe udeleného súhlasu Objednávateľa. Nový subdodávateľ musí spĺňať povinnosti uvedené v odseku 1 tohto článku Dohody. Poradca je povinný Objednávateľovi najneskôr do 3 (troch) pracovných dní pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má Poradca v úmysle zadať subdodávateľovi, názov Služby, ktorú má subdodávateľ poskytnúť, identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a doklady na preukázanie splnenia podmienok účasti týkajúce sa osobného postavenia navrhovaného subdodávateľa podľa § 32 ods. 1, prípadne aj § 34 ods. 1 písm. g) Zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až g) a § 40 ods. 7 a 8 Zákona o verejnom obstarávaní.
4. V prípade, že navrhovaný subdodávateľ nebude spĺňať podmienky účasti podľa § 32 ods. 1, prípadne § 34 ods. 1 písm. g) Zákona o verejnom obstarávaní alebo budú u neho existovať dôvody na vylúčenie podľa § 40 ods. 6 písm. a) až g) a § 40 ods. 7 a 8 Zákona o verejnom obstarávaní, Objednávateľ písomne požiada o jeho nahradenie. Poradca doručí návrh nového subdodávateľa do 3 (troch) pracovných dní odo dňa doručenia žiadosti o jeho nahradenie, ak Objednávateľ neurčí dlhšiu lehotu. V prípade porušenia týchto dojednaní o zmene subdodávateľa, alebo ak dôjde k jeho výmazu z registra partnerov verejného sektora bude sa to považovať za podstatné porušenie zmluvnej povinnosti a Objednávateľ bude oprávnený od Dohody odstúpiť.
5. V prípade ak subdodávateľ nesplní podmienky uvedené v odseku 3 tohto článku Dohody alebo ak dôjde k jeho výmazu z registra partnerov verejného sektora, má Objednávateľ voči Poradcovi nárok na úhradu zmluvnej pokuty vo výške 5 (päť) % z celkovej ceny za Predmet Dohody stanovený v Čiastkovej zmluve.

**Článok VII**

**Zodpovednosť za vady a zodpovednosť za škodu**

1. Poradca zodpovedá za to, že plnenie Predmetu Dohody zodpovedá v dobe prevzatia výsledku určenému v Dohode a požiadavkám určeným v Prílohe č. 1.
2. Strana Dohody, ktorá spôsobila škodu druhej Strane Dohody, sa zbaví zodpovednosti, ak preukáže, že škoda bola spôsobená okolnosťou vylučujúcou jej zodpovednosť.
3. Poradca je povinný uhradiť škodu, ktorá vznikne Objednávateľovi v súvislosti s plnením Predmetu Dohody, ktoré nebolo poskytnuté riadne a včas.
4. Strany Dohody zodpovedajú za vzniknuté škody podľa ustanovení Obchodného zákonníka. Nárok na náhradu škody nevzniká oprávnenej Strane Dohody pokiaľ povinná Strana Dohody preukáže, že k porušeniu jej zákonnej alebo zmluvnej povinnosti došlo v dôsledku vyššej moci. To však neplatí, ak prekážka označovaná ako vyššia moc nastala až v čase, keď bola povinná Strana Dohody v omeškaní s plnením svojej povinnosti.
5. Objednávateľ nezodpovedá za škody vzniknuté porušením zmluvných povinností Poradcu.
6. Poradca je povinný uhradiť škodu, ktorá vznikne Objednávateľovi v súvislosti plnením Predmetu Dohody, ktorý nebol dodaný riadne a včas.
7. Objednávateľ nie je povinný prevziať jednotlivú Službu, ktorá bola poskytnutá po stanovenej lehote plnenia, ak ju už kvôli omeškaniu nie je možné využiť na účel, pre ktorý bolo jej poskytnutie určené, o čom musí Objednávateľ Poradcu písomne informovať. Po informovaní Poradcu nie je Objednávateľ povinný uhradiť odmenu za poskytnutú Službu alebo jej časť.

**Článok VIII**

**Vlastnícke právo k dielu a nebezpečenstvo škody na ňom**

Pokiaľ poskytovaním Služieb v súvislosti s plnením Predmetu Dohody vznikne dielo, vlastnícke právo k takémuto dielu a nebezpečenstvo škody na takomto diele prechádza na Objednávateľa momentom prevzatia takéhoto diela.

**Článok IX**

**Autorské práva k dielu**

1. Pokiaľ poskytovaním Služieb v súvislosti s plnením Predmetu Dohody vznikne autorské dielo podľa § 3 ods. 1 zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“), Poradca udeľuje Objednávateľovi súhlas na všetky spôsoby použitia takéhoto diela podľa § 19 ods. 4 Autorského zákona (ďalej len „**Licencia**“).
2. Podľa § 65 a nasl. Autorského zákona Poradca udeľuje Objednávateľovi bezplatnú výhradnú Licenciu, na dobu 50 (päťdesiat) rokov od udelenia Licencie v nasledovnom rozsahu:
3. neobmedzený územný rozsah Licencie,
4. obmedzený vecný rozsah Licencie – Objednávateľ je oprávnený vzniknuté dielo použiť len v súvislosti s predmetom svojej činnosti a účelom Dohody.
5. Poradca udeľuje Objednávateľovi súhlas na postúpenie Licencie ako celku alebo niektorého z jej jednotlivých oprávnení a tiež mu udeľuje sublicenciu, na základe ktorej je Objednávateľ oprávnený udeliť tretej osobe súhlas na použitie v rozsahu udelenej Licencie.
6. Poradca nesmie udeliť tretej osobe Licenciu na spôsob použitia vzniknutého diela udelený výhradnou Licenciou a je povinný sa sám zdržať použitia takéhoto diela spôsobom, na ktorý Objednávateľovi udelil výhradnú Licenciu.

**Článok X**

**Zánik Dohody a sankcie**

1. Dohoda zaniká:
2. vzájomnou písomnou dohodou Strán Dohody,
3. písomným odstúpením od Dohody,
4. písomnou výpoveďou,
5. uplynutím doby, na ktorú bola uzatvorená,
6. vyčerpaním maximálneho rozsahu Služieb, uvedeného v odsekoch 4 a 5 článku II Dohody,
7. zánikom Poradcu bez právneho nástupcu.
8. Dohoda podľa odseku 1 písm. a) tohto článku Dohody musí byť uzatvorená písomne, podpísaná oboma Stranami Dohody a musí obsahovať dohovor o vzájomnom vyrovnaní nevysporiadaných majetkovoprávnych vzťahov vzniknutých v súvislosti s Dohodou, inak je neplatná.
9. Každá zo Strán Dohody môže od Dohody odstúpiť v prípade podstatného porušenia povinností druhou Stranou Dohody. Odstúpenie je účinné doručením písomného oznámenia o odstúpení druhej Strane Dohody. Odstúpenie musí mať písomnú formu, musí byť doručené druhej Strane Dohody a musí v ňom byť uvedený konkrétny dôvod odstúpenia, inak je neplatné. Odstúpením od Dohody sa Dohoda neruší od počiatku, ale až odo dňa doručenia odstúpenia druhej Strane Dohody.
10. Objednávateľ je oprávnený odstúpiť od Dohody pri podstatnom porušení Dohody Poradcom, pričom za podstatné porušenie Dohody Poradcom sa považuje najmä ak:
	1. Poradca porušil svoje povinnosti uvedené v Dohode, t. j. neposkytol požadované Služby alebo ich časti riadne a včas v termínoch podľa Dohody a/alebo Čiastkovej zmluvy,
	2. Poradca neodstráni vady podľa odseku 13 článku V Dohody,
	3. na Poradcu bol podaný návrh na vyhlásenie konkurzu, bol na jeho majetok vyhlásený konkurz alebo bol návrh na jeho vyhlásenie zamietnutý pre nedostatok majetku alebo vstúpil do likvidácie alebo bolo začaté konanie o reštrukturalizácii,
	4. Poradca pri plnení Dohody závažným spôsobom porušuje práva tretích osôb,
	5. súd právoplatne uzná kohokoľvek z členov štatutárneho orgánu Poradcu alebo z členov tímu Poradcu za vinných z trestného činu bezprostredne súvisiaceho s uzatváraním a/alebo plnením Dohody,
	6. Poradca neposkytne Služby riadne, a to opakovane najmenej 3 (tri) krát, za podmienky riadneho odôvodnenia neprevzatia Služby Objednávateľom v súlade s odsekom 13 článku II  Dohody, pričom toto neposkytnutie Služby riadne má potenciál zmariť dosiahnutie účelu Dohody,
	7. Poradca opakovane, najmenej 3 (tri) krát, neposkytne na žiadosť Objednávateľa v priebehu plnenia Predmetu Dohody informácie alebo súčinnosť, ktorými Poradca preukázateľne disponuje a ktoré súvisia s plnením predmetu Dohody,
	8. Poradca neodôvodnene opakovane nedodržiava pokyny Objednávateľa,
	9. Poradca porušil povinnosti uvedené v odseku 18 článku V Dohody.
11. Objednávateľ je oprávnený odstúpiť od Dohody aj podľa § 19 Zákona o verejnom obstarávaní.
12. Objednávateľ je oprávnený odstúpiť od Dohody aj podľa § 15 ods. 1 Zákona č. 315/2016 Z. z. alebo ak zistí, že došlo k porušeniu zákazu vykonávať úkony oprávnenej osoby z dôvodu jej vylúčenia alebo ak v registri partnerov verejného sektora nie je oprávnená osoba zapísaná dlhšie ako 30 (tridsať) dní.
13. Poradca je oprávnený odstúpiť od Dohody pri podstatnom porušení Dohody Objednávateľom, pričom za podstatné porušenie Dohody Objednávateľom sa považuje, ak je Objednávateľ v omeškaní s platbou za faktúru o viac ako 60 (šesťdesiat) dní po jej splatnosti.
14. Dohodu môže ktorákoľvek zo Strán Dohody písomne vypovedať bez uvedenia dôvodu s výpovednou lehotou 5 (päť) mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Strane Dohody.
15. Predčasné ukončenie Dohody, bez ohľadu na Stranu Dohody, ktorá Dohodu vypovedala alebo od nej odstúpila, sa nedotýka zodpovednosti Poradcu za vady dovtedy dodaného plnenia Predmetu Dohody.
16. Ak vznikne Objednávateľovi právo na odstúpenie od Dohody podľa § 15 ods. 1 Zákona č. 315/2016 Z. z., má Objednávateľ zároveň nárok na zmluvnú pokutu vo výške 5 (päť) % z celkovej ceny plnenia za Predmet Dohody podľa odseku 1 článku IV Dohody.
17. V prípade omeškania Objednávateľa s úhradou faktúry, môže Poradca požadovať od Objednávateľa úrok z omeškania vo výške 0,05 % z nezaplatenej sumy za každý deň omeškania.
18. V prípade, že Poradca neposkytne Službu včas, uhradí Objednávateľovi zmluvnú pokutu vo výške 0,05 % z ceny príslušného plnenia, a to za každý deň omeškania.
19. V prípade, ak Poradca riadne neodstráni vady príslušného plnenia Predmetu Dohody v súlade s odsekom 13 článku II Dohody ani v dodatočne poskytnutej lehote, je povinný uhradiť zmluvnú pokutu vo výške 20 (dvadsať) % z ceny za príslušné plnenie Predmetu Dohody.
20. V prípade porušenia inej povinnosti ustanovenej v Dohode, k porušeniu ktorej nie je viazaná samostatná zmluvná pokuta, má porušujúca Strana Dohody povinnosť uhradiť zmluvnú pokutu vo výške 10 000 eur (desaťtisíc eur), a to aj opakovane.
21. Maximálna výška sankcií podľa Dohody nesmie presiahnuť 20 (dvadsať) % z celkovej ceny stanovenej v Čiastkovej zmluve. Do maximálnej výšky sankcií podľa tohto odseku Dohody sa nezapočítava zmluvná pokuta uvedená v odseku 6 článku II Dohody.
22. Uhradením zmluvnej pokuty nie je dotknuté právo Objednávateľa na náhradu škody. Zmluvné pokuty sú splatné 30. (tridsiatym) dňom odo dňa, kedy malo dôjsť k nesplneniu povinnosti, na porušenie ktorej sa vzťahuje zmluvná pokuta.
23. Ustanovenia článku IV Dohody sa pre fakturáciu zmluvnej pokuty použijú primerane.

**Článok XI**

**Doručovanie a komunikácia Strán Dohody**

1. Každá komunikácia podľa Dohody medzi Stranami Dohody bude prebiehať prostredníctvom oprávnených osôb alebo osôb oprávnených na rokovanie v technických veciach uvedených v záhlaví Dohody.
2. Pre vylúčenie pochybností platí, že pri zmene osôb oprávnených na rokovanie v technických veciach, nie je potrebné uzatvorenie dodatku k  Dohode. Strana Dohody je povinná túto zmenu bezodkladne oznámiť druhej Strane Dohody. Osoby oprávnené na rokovanie v technických veciach sú oprávnené na všetky úkony vo veciach Dohody, okrem úkonov smerujúcich k ukončeniu alebo k zmene Dohody.
3. Všetky oznámenia medzi Stranami Dohody týkajúce sa plnenia Dohody musia byť vykonané v písomnej podobe a doručené osobne, elektronicky alebo poštou druhej Strane Dohody podľa tohto článku Dohody.
4. Strany Dohody sa dohodli, že písomnú podobu komunikácie považujú za zachovanú aj v prípade elektronickej komunikácie (e-mail).
5. Akákoľvek písomná komunikácia medzi Stranami Dohody sa na účely plnenia Dohody bude považovať za doručenú v prípade:
6. osobného doručenia prostredníctvom kuriérskej služby alebo inak, po jej prijatí,
7. doručenia e-mailom, ibaže by sa preukázalo, že druhej Strane Dohody nebol e-mail doručený; pokiaľ je e-mail doručený po 16:00, za čas jeho doručenia sa považuje 10:00 nasledujúci pracovný deň alebo
8. doporučenej zásielky k dátumu uvedenému na potvrdení o doručení alebo na potvrdení o tom, že zásielku nemožno doručiť.
9. Za deň doručenia zásielky Strane Dohody, ktorej bola adresovaná, sa považuje aj deň:
10. v ktorom ju táto Strana Dohody odmietla bez náležitého dôvodu prijať,
11. ktorým márne uplynula odberná lehota pre jej vyzdvihnutie na pošte, alebo
12. v ktorý bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku znamená nedoručiteľnosť zásielky.

**Článok XII**

**Dôverné informácie**

1. Všetky informácie, ktoré si Strany Dohody pre splnenie Predmetu Dohody navzájom poskytli počas predzmluvných rokovaní sa považujú za dôverné a poskytnúť tieto informácie tretej osobe môže Strana Dohody len po predchádzajúcom písomnom súhlase druhej Strany Dohody. Uvedené informácie sa Strany Dohody zaväzujú chrániť ako vlastné, využívať ich len v súvislosti s plnením Predmetu Dohody, nezneužívať a nesprístupniť ich tretím osobám. Dôverné informácie nemôžu byť sprístupnené tretej osobe bez výslovného predchádzajúceho písomného súhlasu druhej Strany Dohody, ak Dohoda neustanovuje inak alebo ak z Dohody nevyplýva inak. Za dôverné informácie sa na účely Dohody pokladajú aj všetky informácie, údaje alebo iné skutočnosti, o ktorých sa Strana Dohody dozvedela na základe a/alebo v spojení s Dohodou (ďalej len „**Dôverné informácie**“).
2. Každá Strana Dohody je povinná, ak z Dohody alebo všeobecne záväzných právnych predpisov nevyplýva inak, zachovávať mlčanlivosť o Dôverných informáciách a je povinná zabezpečiť, aby žiadna Dôverná informácia nebola sprístupnená bez súhlasu druhej Strany Dohody, a to či už úplne alebo čiastočne, tretej osobe.
3. Povinnosť mlčanlivosti platí aj po ukončení tohto zmluvného vzťahu.
4. Povinnosť mlčanlivosti sa neaplikuje v prípade, ak Strana Dohody zodpovedne preukáže, že:
5. je povinná Dôvernú informáciu sprístupniť a/alebo zverejniť na základe zákona alebo
6. Dôverná informácia sa stala všeobecne známa.
7. Ak Strana Dohody má v úmysle Dôvernú informáciu sprístupniť, je povinná o tom bez zbytočného odkladu informovať vopred druhú Stranu Dohody.
8. Za porušenie povinnosti mlčanlivosti sa nepovažuje:
9. ak je Dôverná informácia sprístupnená v potrebnom rozsahu právnemu zástupcovi, daňovému Poradcovi alebo audítorovi Strany Dohody, ak tieto osoby budú preukázateľne zaviazané Stranou Dohody k povinnosti mlčanlivosti,
10. zverejnenie Dohody v Centrálnom registri zmlúv vedenom Úradom vlády Slovenskej republiky,
11. zverejnenie Dohody Úradom pre verejné obstarávanie na základe jej predloženia Objednávateľom.
12. Pre prípad porušenia povinností ohľadne Dôverných informácií uvedených v tomto článku Dohody je Poradca povinný uhradiť Objednávateľovi zmluvnú pokutu vo výške 250 000 eur (dvestopäťdesiattisíc eur) za každé jednotlivé porušenie, pričom právo na náhradu škody tým nie je dotknuté.

**Článok XIII**

**Ochrana osobných údajov**

* 1. Strany Dohody majú zavedenú štandardnú ochranu osobných údajov, ktorá spočíva v prijatí primeraných technických a organizačných opatrení na zabezpečenie spracúvania osobných údajov len na konkrétny účel, minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov. Strany Dohody spracúvajú osobné údaje v súlade s Nariadením Európskeho parlamentu a Rady (EÚ) 2016/679 z 26. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú.v. EÚ L 119, 4.5.2016) ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
	2. Strany Dohody informácie a údaje, na ktoré sa vzťahuje ochrana osobných údajov poskytnú len osobe, ktorej sa týkajú.
	3. Informácie a údaje, na ktoré sa vzťahuje ochrana osobných údajov sa poskytnú súdu, prokuratúre alebo inému orgánu štátu na účely plnenia jeho úloh podľa osobitného predpisu alebo na účely odhaľovania, vyšetrovania a stíhania trestných činov.
	4. Informácie o spracúvaní osobných údajov dotknutých osôb sú dostupné na stránke [www.mindop.sk](http://www.mindop.sk), v časti Info pre občanov, Ochrana osobných údajov a  Strana Dohody podpisom Dohody potvrdzuje, že sa s nimi oboznámila.

**Článok XIV**

**Osobitné protikorupčné ustanovenia**

1. Pri plnení Dohody sa Poradca zaväzuje dodržiavať platné a účinné všeobecne záväzné právne predpisy vzťahujúce sa ku korupcii a korupčnému správaniu.
2. Poradca podpisom Dohody vyhlasuje, že bol oboznámený s Protikorupčnou politikou Objednávateľa[[1]](#footnote-1)1, jej obsahu porozumel a zaväzuje sa ju rešpektovať.
3. Poradca podpisom Dohody zároveň vyhlasuje, že:
4. pozná znaky korupcie a korupčného správania,
5. zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z Dohody,
6. poskytne súčinnosť v prípade posudzovania podozrenia z korupcie alebo korupčného správania,
7. zdrží sa akýchkoľvek foriem korupcie súvisiacich s plnením Predmetu Dohody alebo záväzkov vyplývajúcich z Dohody, ktorú plánuje uzavrieť, alebo ktorú už uzavrel s Objednávateľom,
8. bezodkladne oznámi Objednávateľovi akékoľvek podozrenie z korupcie a poskytne súčinnosť pri preskúmavaní tohto oznámenia,
9. nie je v konflikte záujmov vo vzťahu k zamestnancom Objednávateľa, ktorý by mohol ovplyvniť realizáciu Predmetu Dohody s Objednávateľom.
10. Poradca sa podpisom Dohody zaväzuje predchádzať korupcii v súvislosti s príslušnou transakciou, projektom, činnosťou alebo vzťahom vyplývajúcich z Dohody, a to podľa Prílohy č. 5 – Protikorupčná doložka, ktorá je neoddeliteľnou súčasťou Dohody.
11. Túto Dohodu je možné ukončiť aj z dôvodov uvedených v Prílohe č. 5 Dohody.

**Článok XV**

**Konflikt záujmov**

1. Poradca sa zaväzuje, že počas doby trvania Dohody a po jej skončení vynaloží v súlade s medzinárodne uznávanou praxou také úsilie, ktoré je potrebné na to, aby zamedzil akémukoľvek potenciálnemu i skutočnému konfliktu záujmov v súvislosti s jeho činnosťou podľa Dohody.
2. Poradca vyhlasuje, že ku dňu uzavretia Dohody mu nie je známy žiaden skutočný alebo hroziaci konflikt záujmov.
3. Konflikt záujmov sa zakazuje. V prípade porušenia povinnosti podľa odseku 1 a 2 tohto článku Dohody je Poradca povinný uhradiť Objednávateľovi zmluvnú pokutu vo výške 50 000 eur (päťdesiattisíc eur) za každé jednotlivé porušenie, pričom právo na náhradu škody tým nie je dotknuté. Zmluvná pokuta je splatná do 30 (tridsať) kalendárnych dní odo dňa jej uplatnenia zo strany Objednávateľa.
4. Poradca zodpovedá za škody vzniknuté v súvislosti s konfliktom záujmov v plnom rozsahu.

**Článok XVI**

**Záväzok bezpečnosti**

1. Poradca sa zaväzuje:
	1. využívať technické, organizačné a právne podmienky v informačných systémoch verejnej správy tak, aby nebola narušená bezpečnosť informačného systému verejnej správy a bezpečnostná politika Objednávateľa,
	2. dodržiavať bezpečnostné požiadavky na poskytované plnenie definované Objednávateľom,
	3. zabezpečovať zamedzenie prístupu tretích osôb ku všetkým údajom informačného systému verejnej správy, ktoré Objednávateľ považuje za aktíva a bezodkladne informovať Objednávateľa o bezpečnostných incidentoch s potenciálnym negatívnym dopadom na aktíva Objednávateľa.
2. Objednávateľ si vyhradzuje právo na kontrolu plnenia bezpečnostných požiadaviek vyplývajúcich zo zmluvného vzťahu s Poradcom.
3. Objednávateľ sa zaväzuje uchovávať v tajnosti všetky informácie tvoriace obchodné tajomstvo Poradcu podľa § 17 Obchodného zákonníka, o ktorých získal vedomosť v súvislosti s uskutočnením predmetu plnenia počas doby trvania Dohody, ako aj po jej skončení.

**Článok XVII**

**Záverečné ustanovenia**

1. Strany Dohody vyhlasujú, že Dohoda jasne a zrozumiteľne vyjadruje ich slobodnú a vážnu vôľu byť viazaný jej obsahom. Ďalej spoločne vyhlasujú, že si Dohodu pozorne prečítali, porozumeli jej a na dôkaz súhlasu s ňou ju podpisujú.
2. Akékoľvek zmeny a dodatky k Dohode je možné uskutočniť len v súlade s § 18 Zákona o verejnom obstarávaní a vo forme písomných dodatkov podpísaných oboma Stranami Dohody.
3. Dohoda nadobúda platnosť dňom jej podpísania Stranami Dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občianskeho zákonníka v  znení zákona č. 546/2010 Z. z. v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Ostatné, v Dohode neupravené práva a povinnosti Strán Dohody sa riadia príslušnými ustanoveniami Obchodného zákonníka v platnom znení a s ním súvisiacimi právnymi predpismi účinnými v Slovenskej republiky.
5. Strany Dohody sa zaväzujú prednostne riešiť prípadné spory z Dohody zmierom a dohodou. V prípade, že zmier nebude dosiahnutý, spor z právnych úkonov z realizácie Predmetu Dohody bude predložený vecne a miestne príslušnému súdu Slovenskej republiky.
6. Dohoda je vyhotovená v 6 (šiestich) rovnopisoch, 4 (štyri) pre Objednávateľa a 2 (dva) pre Poradcu.
7. Ak sa vzťahuje dôvod neplatnosti iba na niektoré ustanovenie Dohody, je neplatným iba toto ustanovenie, pokiaľ z jeho povahy, obsahu, alebo z okolností, za ktorých bolo dohodnuté, nevyplýva, že ho nemožno oddeliť od ostatného obsahu Dohody.
8. Neoddeliteľnou súčasťou Dohody sú prílohy:

Príloha č. 1: Podrobný opis Predmetu Dohody a technická špecifikácia

Príloha č. 2: Špecifikácia ceny

Príloha č. 3: Zoznam expertov

Príloha č. 4: Zoznam subdodávateľov (ak sa uplatňuje)

Príloha č. 5: Protikorupčná doložka

Príloha č. 6: Vzor Čiastkovej zmluvy

Za Objednávateľa: Za Poradcu č. 1:

V Bratislave, dňa ........... V ..........................., dňa ..............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za Poradcu č. 2: Za Poradcu č. 3:

V ................................., dňa ........... V ..........................., dňa ..............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za Poradcu č. 4: Za Poradcu č. 5:

V .................................., dňa ........... V ..........................., dňa ..............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 1 Dohody**

**Podrobný opis Predmetu Dohody a technická špecifikácia**

**Komplexné poskytovanie poradenských služieb súvisiacich s prípravou a realizáciou PPP projektov pre dopravnú infraštruktúru**

1. **Služby**
2. **Právne poradenstvo**
3. **Služby pre projektový zámer**
* vypracovanie právnej časti projektového zámeru pre Objednávateľom určené PPP projekty v súlade s metodickými dokumentmi Ministerstva financií Slovenskej republiky (najmä, ale nie len „*Postup pri príprave a realizácii PPP projektu a kontrolný proces*“ a „*Osnova projektového zámeru PPP projektu a kritériá pre jeho výber*“),
1. **Služby pre obstaranie projektu**
* vypracovanie právnej časti štúdie uskutočniteľnosti pre Objednávateľom určené PPP projekty v súlade s metodickými dokumentmi Ministerstva financií Slovenskej republiky (najmä, ale nie len „*Postup pri príprave a realizácii PPP projektu a kontrolný proces*“ a „*Obsah a požiadavky na štúdiu uskutočniteľnosti a komparátor verejného sektora*“),
* vypracovanie komplexnej dokumentácie na výber koncesionára, vrátane zmluvnej dokumentácie, so zohľadnením výsledkov štúdie uskutočniteľnosti, a to najmä ale nie len samotnej koncesnej zmluvy pre Objednávateľom určené PPP projekty, oznámení, súťažných podkladov a iných dokumentov potrebných pre vyhlásenie verejného obstarávania a jeho úspešné ukončenie. Objednávateľ s ohľadom na rozsah a obsah zamýšľaných PPP projektov a predchádzajúce skúsenosti z už zrealizovaných PPP projektov predpokladá využitie súťažného alebo koncesného dialógu podľa zákona o verejnom obstarávaní.
* poskytovanie konzultácií pre Objednávateľa v súvislosti s prípravou verejného obstarávania a samotným obstaraním koncesionára pre Objednávateľom určené PPP projekty,
* vypracovávanie a pripomienkovanie podkladov, stanovísk, návrhov, odpovedí a zmlúv podľa aktuálnych požiadaviek Objednávateľa v súvislosti s prípravou verejného obstarávania a samotným obstaraním koncesionára pre Objednávateľom určené PPP projekty,
* zabezpečenie účasti expertov Poradcu poskytujúcich právne poradenstvo podľa potreby a požiadaviek Objednávateľa počas procesu prípravy a samotného verejného obstarávania koncesionára pre Objednávateľom určené PPP projekty a zastupovanie záujmov Objednávateľa v súvislosti s procesom verejného obstarávania,
* zastupovanie Objednávateľa v konaniach vedených Úradom pre verejné obstarávanie v súvislosti s verejným obstarávaním koncesionára pre Objednávateľom určené PPP projekty,
* vypracovávanie a pripomienkovanie podkladov, stanovísk, návrhov, odpovedí a zmlúv podľa aktuálnych požiadaviek Objednávateľa pre Objednávateľom určené PPP projekty po právnej stránke v súvislosti s aplikáciou uzatvorenej koncesnej zmluvy pre Objednávateľom určené PPP projekty, vrátane zmluvnej časti v súvislosti s finančným uzatvorením,
* zabezpečenie účasti expertov Poradcu poskytujúcich komplexné právne poradenstvo podľa potreby a požiadaviek Objednávateľa počas trvania Objednávateľom určených PPP projektov a zastupovanie záujmov Objednávateľa na rokovaniach s koncesionárom, nezávislým dozorom a inými subjektmi participujúcimi pri realizácii procesov týkajúcich sa predmetu zákazky v rámci koncesnej zmluvy Objednávateľom určených PPP projektov,
* poskytovanie právneho poradenstva pri činnostiach súvisiacich s majetkovo-právnym vysporiadaním v súvislosti s Objednávateľom určenými PPP projektmi,
* zastupovanie Objednávateľa v prípadných rozhodcovských, súdnych, správnych, zmierovacích alebo iných konaniach a sporoch týkajúcich sa koncesnej zmluvy pre Objednávateľom určené PPP projekty
* aktívna participácia po právnej stránke na komunikácii s medzinárodnými finančnými inštitúciami s cieľom zabezpečiť optimálne nastavenie Objednávateľom určených PPP projektov z pohľadu ich financovateľnosti,
* poskytovanie právnych služieb a právnej podpory pre Objednávateľa, vypracovávanie právnych stanovísk a ďalších súvisiacich písomností a aktívna participácia pri riešení akýchkoľvek právnych problémov v súvislosti s prípravou a realizáciou Objednávateľom určených PPP projektov podľa pokynov Objednávateľa,
* vypracovanie akéhokoľvek ďalšieho výstupu po právnej stránke, ktorý predpokladajú metodické dokumenty Ministerstva financií Slovenskej republiky (najmä, ale nie len „*Postup pri príprave a realizácii PPP projektu a kontrolný proces*“),
* vypracovanie reakcie z právneho hľadiska na akýkoľvek prípadný dokument vypracovaný zo strany tretích strán, uvádzajúci pohľad danej tretej strany na Objednávateľom určené PPP projekty,
* vypracovanie aktualizácie metodických dokumentov Ministerstva financií Slovenskej republiky a návrhu zmeny všeobecne záväzných platných a účinných právnych predpisov podľa potreby Objednávateľom určených PPP projektov.
1. **Technické poradenstvo**
	* 1. **Služby pre projektový zámer**
* vypracovanie technickej časti projektového zámeru pre Objednávateľom určené PPP projekty v súlade s metodickými dokumentmi Ministerstva financií Slovenskej republiky (najmä, ale nie len „*Postup pri príprave a realizácii PPP projektu a kontrolný proces*“ a „*Osnova projektového zámeru PPP projektu a kritériá pre jeho výber*“),
	+ 1. **Služby pre obstaranie projektu**
* vypracovanie technickej časti štúdie uskutočniteľnosti pre Objednávateľom určené PPP projekty v súlade s metodickými dokumentmi Ministerstva financií Slovenskej republiky (najmä, ale nie len „*Postup pri príprave a realizácii PPP projektu a kontrolný proces*“ a „*Obsah a požiadavky na štúdiu uskutočniteľnosti a komparátor verejného sektora*“),
* poskytovanie konzultácií pre Objednávateľa v súvislosti s prípravou verejného obstarávania a samotným obstaraním koncesionára pre koncesnú zmluvu Objednávateľom určených PPP projektov po technickej stránke,
* vypracovávanie a pripomienkovanie podkladov, stanovísk, návrhov a odpovedí podľa aktuálnych požiadaviek Objednávateľa a so zohľadnením výsledkov štúdie uskutočniteľnosti v súvislosti s prípravou verejného obstarávania a samotným obstaraním koncesionára pre Objednávateľom určené PPP projekty po technickej stránke (najmä ale nie len spracovanie technickej časti súťažných podkladov pre výber koncesionára pre Objednávateľom určené PPP projekty a spracovanie informácií poskytnutých uchádzačom zo strany Objednávateľa počas procesu prípravy a samotného verejného obstarávania koncesionára pre Objednávateľom určené PPP projekty),
* zabezpečenie účasti expertov Poradcu poskytujúcich komplexné technické poradenstvo podľa potreby a požiadaviek Objednávateľa počas procesu prípravy a samotného verejného obstarávania koncesionára pre Objednávateľom určené PPP projekty,
* účasť na obhliadkach budúceho staveniska a neskôr staveniska Objednávateľom určených PPP projektov,
* vypracovávanie a pripomienkovanie podkladov, stanovísk, návrhov a odpovedí podľa aktuálnych požiadaviek Objednávateľa pre Objednávateľom určené PPP projekty po technickej stránke v súvislosti s aplikáciou uzatvorenej koncesnej zmluvy pre Objednávateľom určené PPP projekty,
* zabezpečenie účasti expertov Poradcu poskytujúcich komplexné technické poradenstvo podľa potreby a požiadaviek Objednávateľa počas trvania Objednávateľom určených PPP projektov a zastupovanie záujmov Objednávateľa na rokovaniach s koncesionárom, nezávislým dozorom a inými subjektmi participujúcimi pri realizácii procesov týkajúcich sa predmetu zákazky v rámci koncesnej zmluvy pre Objednávateľom určené PPP projekty,
* poskytovanie technického poradenstva pri činnostiach súvisiacich s majetkovo-právnym vysporiadaním v súvislosti s Objednávateľom určenými PPP projektami,
* poskytovanie technického poradenstva v súvislosti s prípadnými rozhodcovskými, súdnymi, správnymi, zmierovacími alebo inými konaniami a spormi týkajúcimi sa koncesnej zmluvy pre Objednávateľom určené PPP projekty,
* poskytovanie podpory pri vypracovávaní a pripomienkovaní podkladov, stanovísk, návrhov a odpovedí v konaniach vedených Úradom pre verejné obstarávanie v súvislosti s verejným obstarávaním koncesionára pre Objednávateľom určené PPP projekty z technického hľadiska,
* aktívna participácia po technickej stránke na komunikácii s medzinárodnými finančnými inštitúciami s cieľom zabezpečiť optimálne nastavenie Objednávateľom určených PPP projektov z pohľadu ich financovateľnosti,
* poskytovanie technickej podpory pre Objednávateľa, vypracovávanie technických stanovísk a ďalších súvisiacich písomností a aktívna participácia pri riešení akýchkoľvek problémov v súvislosti s prípravou a realizáciou Objednávateľom určených PPP projektov z pohľadu ich financovateľnosti po technickej stránke a príprava návrhov na riešenie akýchkoľvek technických problémov, ktoré nastali na stavbe, resp. v súvislosti s Objednávateľom určenými PPP projektami podľa pokynov Objednávateľa,
* vypracovanie akéhokoľvek ďalšieho výstupu po technickej stránke, ktorý predpokladajú metodické dokumenty Ministerstva financií Slovenskej republiky (najmä, ale nie len „*Postup pri príprave a realizácii PPP projektu a kontrolný proces*“),
* vypracovanie reakcie z technického hľadiska na akýkoľvek prípadný dokument vypracovaný zo strany tretích strán, uvádzajúci pohľad danej tretej strany na Objednávateľom určené PPP projekty.
1. **Finančné poradenstvo**
2. **Služby pre projektový zámer**
* vypracovanie finančnej časti projektového zámeru pre Objednávateľom určené PPP projekty v súlade s metodickými dokumentmi Ministerstva financií Slovenskej republiky (najmä, ale nie len „*Postup pri príprave a realizácii PPP projektu a kontrolný proces*“ a „*Osnova projektového zámeru PPP projektu a kritériá pre jeho výber*“),
1. **Služby pre obstaranie projektu**
* vypracovanie finančnej časti štúdie uskutočniteľnosti pre Objednávateľom určené PPP projekty v súlade s metodickými dokumentmi Ministerstva financií Slovenskej republiky (najmä, ale nie len „*Postup pri príprave a realizácii PPP projektu a kontrolný proces*“ a „*Obsah a požiadavky na štúdiu uskutočniteľnosti a komparátor verejného sektora*“) – v súvislosti s uvedeným taktiež zhotovenie modelu PSC a modelu PPP, t. j. komparátora verejného sektora za účelom preverenia, ktorá forma realizácie Objednávateľom určených PPP projektov je z hľadiska maximalizácie hodnoty za peniaze výhodnejšia,
* poskytovanie komplexných konzultácií v rámci ekonomického a finančného poradenstva pre Objednávateľa v súvislosti s prípravou verejného obstarávania koncesionára, prípravou koncesnej zmluvy, realizáciou verejného obstarávania koncesionára a aplikáciou koncesnej zmluvy pre Objednávateľom určené PPP projekty,
* vypracovávanie a pripomienkovanie podkladov, stanovísk, návrhov, odpovedí a zmlúv podľa aktuálnych požiadaviek Objednávateľa v súvislosti s prípravou verejného obstarávania a samotným obstaraním koncesionára pre Objednávateľom určené PPP projekty po finančnej a ekonomickej stránke so zohľadnením výsledkov štúdie uskutočniteľnosti,
* zabezpečenie účasti expertov Poradcu poskytujúcich komplexné ekonomické a finančné poradenstvo podľa potreby a požiadaviek Objednávateľa počas procesu prípravy a samotného verejného obstarávania koncesionára pre Objednávateľom určené PPP projekty a zastupovanie záujmov Objednávateľa v súvislosti s procesom verejného obstarávania,
* poskytovanie podpory pri vypracovávaní a pripomienkovaní podkladov, stanovísk, návrhov a odpovedí v konaniach vedených Úradom pre verejné obstarávanie v súvislosti s verejným obstarávaním koncesionára pre Objednávateľom určené PPP projekty z finančného a ekonomického hľadiska,
* zabezpečenie komplexnej ekonomickej a finančnej komunikácie s medzinárodnými finančnými inštitúciami vo vzťahu k optimálnemu nastaveniu Objednávateľom určených PPP projektov z pohľadu ich financovateľnosti,
* podpora pri vypracovávaní a pripomienkovaní podkladov, stanovísk, návrhov, odpovedí a zmlúv po finančnej stránke podľa aktuálnych požiadaviek Objednávateľa v súvislosti s aplikáciou uzatvorenej koncesnej zmluvy pre Objednávateľom určené PPP projekty,
* zabezpečenie účasti expertov Poradcu poskytujúcich komplexné finančné a ekonomické poradenstvo podľa potreby a požiadaviek Objednávateľa počas trvania Objednávateľom určených PPP projektov a zastupovanie záujmov Objednávateľa na rokovaniach s koncesionárom, nezávislým dozorom a inými subjektmi participujúcimi pri realizácii procesov týkajúcich sa predmetu zákazky v rámci koncesnej zmluvy pre Objednávateľom určené PPP projekty,
* poskytovanie ekonomického a finančného poradenstva pri činnostiach súvisiacich s majetkovo-právnym vysporiadaním v súvislosti s Objednávateľom určenými PPP projektami,
* poskytovanie ekonomického a finančného poradenstva v súvislosti s prípadnými rozhodcovskými, súdnymi, správnymi, zmierovacími alebo inými konaniami a spormi týkajúcimi sa koncesnej zmluvy pre Objednávateľom určené PPP projekty,
* poskytovanie ekonomických a finančných služieb a podpory pre Objednávateľa, vypracovávanie ekonomických a finančných stanovísk a ďalších súvisiacich písomností a aktívna participácia pri riešení akýchkoľvek problémov vo finančnej rovine v súvislosti s prípravou a realizáciou Objednávateľom určených PPP projektov,
* vytvorenie komplexného kalkulačného nástroja pre potreby Objednávateľa, slúžiaceho na výpočet platieb a prípadných zrážok, vrátane jeho prípadných úprav a aktualizácií vyplývajúcich z realizácie Objednávateľom určených PPP projektov a jeho odovzdanie Objednávateľovi, vrátane vyškolenia zamestnancov Objednávateľa na prácu s kalkulačným nástrojom,
* komplexná kontrola, revízia a validácia finančného modelu, vrátane kontroly aktualizácií finančného modelu v priebehu uzatvárania koncesnej zmluvy pre Objednávateľom určené PPP projekty, ako aj po uzatvorení koncesnej zmluvy Objednávateľom určených PPP projektov a po finančnom uzatvorení,
* poskytovanie konzultácií pre Objednávateľa ohľadne používania a aktualizácie kalkulačného nástroja a ohľadne iných aspektov týkajúcich sa platobného mechanizmu koncesnej zmluvy pre Objednávateľom určené PPP projekty,
* vypracovanie akéhokoľvek ďalšieho výstupu po finančnej stránke, ktorý predpokladajú metodické dokumenty Ministerstva financií Slovenskej republiky (najmä, ale nie len „*Postup pri príprave a realizácii PPP projektu a kontrolný proces*“),
* vypracovanie reakcie z ekonomického a finančného hľadiska na akýkoľvek prípadný dokument vypracovaný zo strany tretích strán, uvádzajúci pohľad danej tretej strany na Objednávateľom určené PPP projekty.

**Všeobecné požiadavky na Služby:**

Vypracovanie a výstupy projektového zámeru a štúdie uskutočniteľnosti vrátane všetkých postupov a procesov súvisiacich s poradenskou činnosťou budú prebiehať a budú dodané v súlade s požiadavkami stanovenými v metodických dokumentoch Ministerstva financií Slovenskej republiky v aktuálnom znení: <https://www.mfsr.sk/sk/financie/ppp-projekty/metodicke-dokumenty-k-ppp-projektom/>

Vzhľadom na doterajšie skúsenosti Objednávateľa je možné, že o účasť vo verejnom obstarávaní na koncesionára pre Objednávateľom určené PPP projekty prejavia záujem aj hospodárske subjekty zo zahraničia. Z uvedeného dôvodu môže komunikácia v rámci poskytovania poradenských služieb prebiehať aj v anglickom jazyku, a to buď priamo prostredníctvom jednotlivých expertov Poradcu alebo alternatívne prostredníctvom tlmočníka, ktorého si v prípade potreby zabezpečí Poradca na vlastné náklady.

Súťažný alebo koncesný dialóg bude prebiehať v slovenskom jazyku, a to buď priamo prostredníctvom jednotlivých expertov Poradcu alebo alternatívne prostredníctvom tlmočníka, ktorého si v prípade potreby zabezpečí Poradca na vlastné náklady.

Objednávateľom určenými PPP projektami sa myslia nasledujúce PPP projekty, pričom Objednávateľ si vyhradzuje právo zmeniť jeden z týchto PPP projektov za iný PPP projekt dopravnej infraštruktúry, ako aj určiť poradie a prioritu poskytovania poradenských služieb pre tieto PPP projekty v uvedenom rozsahu osobohodín:

1. Rýchlostná cesta R4 Kapušany – Lipníky – Giraltovce – Stročín – Svidník, juh – štátna hranica SR/PR:
2. Služby pre projektový zámer: nebude sa uzatvárať Čiastková zmluva
3. Služby pre obstaranie projektu: 29.900 hodín
4. Diaľnica D4 Bratislava – Rača – Záhorská Bystrica (Tunel Karpaty):
5. Služby pre projektový zámer: nebude sa uzatvárať Čiastková zmluva
6. Služby pre obstaranie projektu: 32.890 hodín
7. Bližšie neurčená železničná trať:
8. Služby pre projektový zámer: 491 hodín
9. Služby pre obstaranie projektu: 32.890 hodín
10. Oprava a rekonštrukcia vybraných mostov na cestách II. a III. triedy:
11. Služby pre projektový zámer: 446 hodín
12. Služby pre obstaranie projektu: 29.900 hodín
13. Diaľnica D1 Blatné – Trnava, rozšírenie na 6 pruh vrátane D1 Triblavina - Senec alebo alternatívne rýchlostná cesta R1 Most pri Bratislave – Vlčkovce:
14. Služby pre projektový zámer: 446 hodín
15. Služby pre obstaranie projektu: 29.900 hodín
16. Rýchlostná cesta R7 Holice – Lučenec:
	* + 1. Služby pre projektový zámer: 446 hodín
			2. Služby pre obstaranie projektu: nebude sa uzatvárať Čiastková zmluva

**Príloha č. 2 Dohody**

**Špecifikácia ceny**

|  |  |  |  |  |  |  |
| --- | --- | --- | --- | --- | --- | --- |
| **Typ poradenstva** | **Merná jednotka** | **Maximálny predpokladaný počet merných jednotiek (bez opcie)** | **Maximálny predpokladaný počet merných jednotiek (s opciou)** | **Jednotková cena v EUR bez DPH** | **Sadzba v EUR bez DPH** | **Jednotková cena v EUR s DPH** |
| Právne poradenstvo | osobohodina | 46 028 | 55 234 |  |  |  |
| Technické poradenstvo | osobohodina | 64 922 | 77 906 |  |  |  |
| Finančné poradenstvo | osobohodina | 46 359 | 55 631 |  |  |  |

Poradca č. 1:

**Príloha č. 3 Dohody**

**Zoznam expertov Poradcu č. 1**

|  |  |  |  |
| --- | --- | --- | --- |
| **P.č.** | **Typ poradenstva** | **Pozícia**  | **Meno, priezvisko** |
| 1. | Právne poradenstvo | Vedúci expert právneho tímu |  |
| 2. | Expert na PPP |  |
| 3. | Expert na verejné obstarávanie |  |
| 4. | Technické poradenstvo | Vedúci expert technického tímu |  |
| 5. | Expert na PPP |  |
| 6. | Finančné poradenstvo | Vedúci expert finančného tímu |  |
| 7. | Expert na PPP |  |

**Príloha č. 4 Dohody**

**Zoznam subdodávateľov Poradcu č. 1 (ak sa uplatňuje)**

|  |  |  |  |  |  |
| --- | --- | --- | --- | --- | --- |
| P. č. | Obchodné meno a sídlo subdodávateľa | Osoba oprávnená konať za subdodávateľa (meno a priezvisko, adresa pobytu, dátum narodenia)(kontakt email/mobil) | IČO | % podiel na zákazke | Predmet subdodávky |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |

\*Vyplniť v prípade plnenia prostredníctvom subdodávateľov

**Príloha č. 5 Dohody**

Protikorupčná doložka

V súvislosti s uzavretím a plnením záväzkov na základe Dohody sa Poradca zaväzuje, že:

1. každá osoba konajúca v jeho mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi Objednávateľa alebo im spriazneným osobám, alebo osobe konajúcej v mene Objednávateľa, s cieľom urýchliť bežné činnosti Objednávateľa alebo dojednať výhody pre seba alebo inú osobu, ktorá sa podieľa na uzavretí alebo realizácii Dohody,
2. v prípade dôvodného podozrenia, že ktorákoľvek fyzická alebo právnická osoba konajúca v jeho mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením Dohody alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov s Objednávateľom, Poradca bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi na e-mailovú adresu korupcia@mindop.sk,
3. v prípade, keď ho Objednávateľ upozorní, že má dôvodné podozrenie o porušení ktoréhokoľvek ustanovenia tejto doložky, je Poradca povinný poskytnúť potrebnú súčinnosť pri objasňovaní podozrenia, vrátane všetkých potrebných dokumentov. Objednávateľ môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na vypovedanie Dohody.
4. v prípade, keď sa preukáže, že Poradca sa priamo alebo cez sprostredkovateľa podieľal na korupcii alebo inej protizákonnej činnosti v súvislosti s uzavretím alebo plnením Dohody, Objednávateľ je oprávnený aj bez predchádzajúceho upozornenia odstúpiť od Dohody s okamžitou platnosťou bez toho, aby Poradcovi vznikol akýkoľvek nárok zo zodpovednosti za odstúpenie Objednávateľa od Dohody, ak nebolo dohodnuté inak. Poradca sa zaväzuje, že ak sa preukáže jeho porušenie ustanovení tejto doložky, odškodní Objednávateľa v maximálnom možnom rozsahu alebo nahradí náklady vzniknuté v súvislosti s porušením tejto protikorupčnej doložky.

**Vysvetlenie pojmov:**

**Korupciou** sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, konania alebo zdržanie sa konania, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. Pod pojmom korupcia sa rozumie aj zneužitie moci alebo postavenia vo vlastný prospech alebo v prospech iných osôb.

**Korupčným správaním** sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.

**Spriaznenou osobou** sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.

**Dôvodným podozrením** sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.

**Preukázaním** sa rozumie právoplatné rozhodnutie príslušného orgánu v merite veci.

**Príloha č. 6 Dohody**

**ČIASTKOVÁ ZMLUVA**

k Rámcovej dohode o poskytovaní služieb zo dňa ..................

uzatvorenej podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len **„Obchodný zákonník“**) a podľa zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) (ďalej len„**Dohoda**“)

(ďalej len „Čiastková zmluva“)

medzi nasledovnými stranami:

**Objednávateľ:**

Názov:[•]

Sídlo: [•]

Oprávnený k podpisu: [•]

Osoba oprávnená na rokovanie
v technických veciach: [•]

E-mailový kontakt: [•]

IČO: [•]

DIČ: [•]

Bankové spojenie: [•]

IBAN: [•]

SWFT/BIC: [•]

(ďalej len **„Objednávateľ“**)

**Poradca :** [•]

So sídlom: [•]

Zastúpený: [•]

Osoba oprávnená na rokovanie

v technických veciach: [•]

E-mailový kontakt: [•]

IČO: [•]

DIČ: [•]

IČ DPH : [•]

Bankové spojenie: [•]

IBAN: [•]

SWFT/BIC: [•]

Registrácia: [•]

(ďalej len „**Poradca**“; Objednávateľ a Poradca spoločne ďalej len „**Zmluvné strany**“ alebo jednotlivo „**Zmluvná strana**“)

**Článok 1**

**Úvodné ustanovenia**

* 1. Zmluvné strany uzatvárajú Čiastkovú zmluvu na základe odseku 3 článku II Dohody.
	2. Na účely Čiastkovej zmluvy sa skratky a definície pojmov uvedené v Dohode používajú aj na účely Čiastkovej zmluvy.

**Článok 2**

**Rozsah plnenia**

1. Predmetom Čiastkovej zmluvy je poskytnutie Služieb pre projektový zámer alebo Služieb pre obstaranie projektu (ďalej len „**Služby**“) pre projekt ............................. (ďalej len „Projekt“) v trvaní v súlade s odsekom 3 článku II Dohody ................ mesiacov odo dňa nadobudnutia účinnosti Čiastkovej zmluvy alebo do vyčerpania finančného objemu stanoveného v tomto článku Čiastkovej zmluvy podľa toho, ktorá okolnosť nastane skôr.
2. Poradca sa zaväzuje podľa Dohody poskytnúť Objednávateľovi Služby uvedené v odseku 1 tohto článku Čiastkovej zmluvy v  rozsahu stanovenom v Prílohe č. 1 Dohody v sume .......... eur bez DPH (slovom .............. eur bez DPH), t. j. ............ eur s DPH vo výške 23 % (slovom ............ eur s DPH), v období podľa odseku 1 tohto článku Čiastkovej zmluvy.
3. Maximálny rozsah Služieb pre Projekt je v súlade s odsekmi 4 a 5 článku II Dohody ............ hodín.
4. Zmluvné strany majú právo využiť opciu na poskytnutie ďalších Služieb nad rámec maximálneho rozsahu Služieb podľa odseku 3 tohto článku Čiastkovej zmluvy za podmienok uvedených v odseku 7 článku II Dohody. Maximálny rozsah Služieb vrátane využitia opcie je v súlade s odsekom 7 článku II Dohody .............. hodín. Celková cena vrátane využitia opcie je v objeme .......... eur bez DPH (slovom .............. eur bez DPH), t. j. ............ eur s DPH vo výške 23 % (slovom ............ eur s DPH).

**Článok 3**

**Spôsob poskytovania Služieb**

* 1. Pri zabezpečovaní plnenia Služieb budú Zmluvné strany postupovať podľa ustanovení Dohody.
	2. Cena a platobné podmienky za poskytované Služby sa budú riadiť príslušnými ustanoveniami Dohody.

**Článok 4**

**Záverečné ustanovenia**

* 1. Čiastková zmluva nadobúda platnosť dňom jej podpísania Zmluvnými stranami a účinnosť jej zverejnením v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	2. Zmluvné strany vyhlasujú, že Čiastková zmluva jasne a zrozumiteľne vyjadruje ich slobodnú a vážnu vôľu byť viazaný jej obsahom. Ďalej spoločne vyhlasujú, že si Čiastkovú zmluvu pozorne prečítali, porozumeli jej a na dôkaz súhlasu s ňou ju podpisujú.
	3. Akékoľvek zmeny a dodatky k Čiastkovej zmluve je možné uskutočniť len vo forme písomných dodatkov podpísaných Zmluvnými stranami Čiastkovej zmluvy.
	4. Ostatné, v Čiastkovej zmluve neupravené práva a povinnosti Zmluvných strán, sa riadia príslušnými ustanoveniami Dohody, Obchodného zákonníka v platnom znení a s ním súvisiacimi právnymi predpismi účinnými v Slovenskej republike.
	5. Čiastková zmluva je vyhotovená v šiestich (6) rovnopisoch, štyri (4) sú určené pre Objednávateľa a dva (2) rovnopisy sú určené pre Poradcu.

Za Objednávateľa: Za Poradcu:

V Bratislave, dňa ........... V ..........................., dňa ..............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. 1 ) <https://www.mindop.sk/uploads/extfiles/transparentnost/Protikorupcna_politika_MDVSR.pdf> [↑](#footnote-ref-1)